**บทที่ 3**

**วิธีดำเนินการวิจัย**

การวิจัย เรื่องรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ เป็นการวิจัยและพัฒนา (Research and Development) มีวัตถุประสงค์เพื่อ 1) ศึกษาสภาพปัจจุบัน สภาพที่ พึงประสงค์และความต้องการจำเป็นของการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาตะวันออกเฉียงเหนือ 2) พัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษาสังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ และ 3) ประชาสัมพันธ์รูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือการวิจัยแบ่งออกเป็น 3 ระยะดังนี้

**ระยะที่ 1** การศึกษาสภาพปัจจุบัน สภาพที่พึงประสงค์และความต้องการจำเป็นของการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

**ระยะที่ 2** การพัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

**ระยะที่ 3** การประชาสัมพันธ์รูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

**ระยะที่ 1 การศึกษาสภาพปัจจุบัน สภาพที่พึงประสงค์และความต้องการจำเป็นของการ มีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ**

**1. วัตถุประสงค์ทั่วไป**

เพื่อศึกษาสภาพปัจจุบัน สภาพที่พึงประสงค์ และความต้องการจำเป็นในการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษา ขั้นพื้นฐาน ภาคตะวันออกเฉียงเหนือ

**2. วัตถุประสงค์เฉพาะ**

2.1 เพื่อสำรวจสภาพปัจจุบัน สภาพที่พึงประสงค์และความต้องการจำเป็นในการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

2.2 เพื่อศึกษาผลการดำเนินงานหน่วยงานที่มีวิธีปฏิบัติเป็นเลิศในการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

2.3 เพื่อศึกษาความคิดเห็นแนวทางในการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

2.4 เพื่อจัดทำร่างรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

**3. ประชากร กลุ่มตัวอย่างและกลุ่มเป้าหมาย**

3.1 ประชากรได้แก่ สถานศึกษาสังกัดสำนักงานเขตพื้นที่การศึกษาประถมศึกษาใน ภาคตะวันออกเฉียงเหนือ จำนวน 12,404 โรงเรียน (สำนักงานคณะกรรมการการศึกษาขั้นพื้นฐาน, 2559, น. 61)

3.2 กลุ่มตัวอย่าง ได้แก่ สถานศึกษาสังกัดสำนักงานเขตพื้นที่การศึกษาประถมศึกษา ในภาคตะวันออกเฉียงเหนือจำนวน 388 โรงเรียน โดยการกำหนดขนาดกลุ่มตัวอย่างใช้สูตรยามาเน่ ที่ความคลาดเคลื่อนร้อยละ 5 และใช้วิธีการสุ่มแบบหลายขั้นตอน (Multi-Stage Random Sampling) และสุ่มแบบง่าย (Simple Random Sampling) ผู้ให้ข้อมูลโรงเรียนละ 5 คน ประกอบด้วย 1) ผู้บริหารสถานศึกษาจำนวน 1 คน 2) ครู จำนวน 1 คน 3) กรรมการสถานศึกษาขั้นพื้นฐาน จำนวน 1 คน 4) ผู้นำชุมชน จำนวน 1 คน และ 5) ผู้ปกครองนักเรียน จำนวน 1 คน รวมจำนวนทั้งสิ้น 1,940 คน

3.3 กลุ่มเป้าหมาย

3.3.1 กลุ่มเป้าหมาย สำหรับการศึกษาพหุกรณี (Multi-case Study) ได้แก่ สถานศึกษา จำนวน 4 แห่ง ประกอบด้วย 1) มหาวิทยาลัยเทคโนโลยีสุรนารี ตำบลสุรนารี อำเภอเมืองนครราชสีมา จังหวัดนครราชสีมา 2) วิทยาลัยเกษตรและเทคโนโลยีมหาสารคาม ตำบลเขวา อำเภอเมืองมหาสารคาม จังหวัดมหาสารคาม 3) โรงเรียนบ้านโจดนาตาล ตำบลนาทัน อำเภอคำม่วง จังหวัดกาฬสินธุ์ และ 4) โรงเรียนสัตยาไส ตำบลห้วยหิน อำเภอชัยบาดาล จังหวัดลพบุรี ได้มาจากการเลือกตัวอย่างแบบเจาะจง (Purposive Sampling)

3.3.2 กลุ่มเป้าหมาย สำหรับการสัมภาษณ์เชิงลึก (In-depth Interview) ได้แก่ผู้ทรงคุณวุฒิ จำนวน 9 คน ประกอบด้วย 1)ผู้บริหารระดับสูงที่รับผิดชอบการพัฒนาเกษตรสมัยใหม่ จำนวน 2 คน 2) ผู้บริหารสถานศึกษาที่เป็นศูนย์การเรียนรู้ปรัชญาของเศรษฐกิจพอเพียง จำนวน 3 คน 3) ศึกษานิเทศก์ที่รับผิดชอบด้านการบริหารจัดการเรียนรู้ตามหลักปรัชญาของเศรษฐกิจพอเพียง จำนวน 2 คนและ 4) นักวิชาการส่งเสริมการเกษตร จำนวน 2 คน ได้มาจากการเลือกตัวอย่างแบบเจาะจงโดยใช้เทคนิคแบบบอกต่อ (Snowball Sampling)

**4. วิธีดำเนินการ**

4.1 ศึกษาเอกสาร งานวิจัยและสังเคราะห์องค์ประกอบที่เกี่ยวข้องกับการมีส่วนร่วมกับชุมชนและทักษะชีวิตและอาชีพเกษตรสมัยใหม่

4.2 ศึกษาสภาพปัจจุบัน สภาพที่พึงประสงค์และความต้องการจำเป็นของการมีส่วนร่วมกับชุมชน เพื่อส่งเสริมทักษะชีวิตและอาชีพเกษตรสมัยใหม่ ในสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ โดยประสานงานกับสถานศึกษาที่เป็นกลุ่มตัวอย่าง เพื่อเก็บรวบรวมข้อมูลและส่งแบบสอบถามไปยังสถานศึกษา ๆ ละ 5 ชุด ทางไปรษณีย์ ถึงผู้บริหารสถานศึกษาเพื่อขอความอนุเคราะห์และตอบแบบสอบถาม โดยผู้บริหารสถานศึกษา ครู กรรมการสถานศึกษาขั้นพื้นฐาน ผู้นำชุมชนและผู้ปกครองนักเรียนเก็บรวบรวมแบบสอบถามที่ส่งกลับคืน ตรวจสอบความสมบูรณ์และวิเคราะห์ข้อมูล

4.3 ศึกษาพหุกรณีจากหน่วยงานที่มีการปฏิบัติที่เป็นเลิศเกี่ยวกับการมีส่วนร่วมกับชุมชนที่ส่งเสริมทักษะชีวิตและอาชีพเกษตรสมัยใหม่กับกลุ่มเป้าหมายที่กำหนด ระหว่างวันที่ 7 ธันวาคม พ.ศ. 2559 ถึงวันที่ 15 มกราคม พ.ศ. 2560 เก็บรวบรวมข้อมูลจากการสังเกตและสัมภาษณ์และวิเคราะห์ข้อมูล

4.4 สัมภาษณ์เชิงลึกจากผู้ทรงคุณวุฒิที่กำหนดและจากการบอกต่อระหว่างวันที่ 20 มกราคม พ.ศ. 2560 ถึงวันที่ 15 มีนาคม พ.ศ.2560 เก็บรวบรวมข้อมูลจากการสัมภาษณ์เชิงลึกและวิเคราะห์ข้อมูล

4.5 นำข้อมูลที่ได้จากการศึกษาเอกสารและงานวิจัยที่เกี่ยวข้อง การศึกษาสภาพปัจจุบัน สภาพที่พึงประสงค์และความต้องการจำเป็น การศึกษาพหุกรณี และการสัมภาษณ์เชิงลึก มาจัดทำร่างรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษาสังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

**5. เครื่องมือและวิธีการสร้างเครื่องมือวิจัย**

5.1 แบบสอบถามสภาพปัจจุบัน สภาพที่พึงประสงค์ และแนวทางการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงาน**คณะกรรมการการศึกษาขั้นพื้นฐาน ภาคตะวันออกเฉียงเหนือ ผู้วิจัยดำเนินการตามขั้นตอนดังนี้**

5.1.1 ศึกษาวิธีการสร้างแบบสอบถามจากเอกสารและงานวิจัยที่เกี่ยวข้อง

5.1.2 สร้างแบบสอบถามสภาพปัจจุบัน สภาพที่พึงประสงค์ และแนวทางการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่

5.1.3 นำแบบสอบถามที่สร้างขึ้นเสนอต่ออาจารย์ที่ปรึกษาวิทยานิพนธ์ เพื่อตรวจสอบความถูกต้องและนำไปปรับปรุงแก้ไข

5.1.4 นำแบบสอบถามที่ปรับปรุงแก้ไขเสนอต่อผู้เชี่ยวชาญ จำนวน 5 คนได้มาจากการเลือกแบบเจาะจง (Purposive Sampling) โดยมีเกณฑ์ในการคัดเลือก คือ 1)เป็นนักวิชาการหรือนักวิจัยที่มีผลงานวิจัยเกี่ยวกับเกษตรสมัยใหม่หรือปรัชญาของเศรษฐกิจพอเพียง จำนวน 2 คน 2)เป็นผู้บริหารสถานศึกษาที่เป็นศูนย์การเรียนรู้ปรัชญาของเศรษฐกิจพอเพียง จำนวน 2 คน และ 3) เป็นนักวัดผลและประเมินผล จำนวน 1 คน รายละเอียดปรากฏในภาคผนวก ค เพื่อหาความตรงเชิงเนื้อหา (Content Validity) โดยการหาค่าดัชนีความสอดคล้อง (Index of Congruence: IOC) กำหนดระดับความคิดเห็นของผู้เชี่ยวชาญ ดังนี้

+1 เมื่อแน่ใจว่าข้อความนั้นเป็นแนวทางการมีส่วนร่วมกับชุมชนและส่งเสริมทักษะชีวิตและอาชีพเกษตรสมัยใหม่

0 เมื่อไม่แน่ใจว่าข้อความนั้นเป็นแนวทางการมีส่วนร่วมกับชุมชนและส่งเสริมทักษะชีวิตและอาชีพเกษตรสมัยใหม่

-1 เมื่อแน่ใจว่าข้อความนั้นไม่เป็นแนวทางการมีส่วนร่วมกับชุมชนและส่งเสริมทักษะชีวิตและอาชีพเกษตรสมัยใหม่

สำหรับการคำนวณหาค่าดัชนีความสอดคล้องโดยแทนค่าในสูตร ดังนี้

*(3 - 1)*

IOC =∑ R

N

เมื่อ IOC หมายถึง ดัชนีความสอดคล้องระหว่างข้อคำถามกับแนวทางการมีส่วนร่วมกับชุมชนและส่งเสริมทักษะชีวิตและอาชีพเกษตรสมัยใหม่

∑ R หมายถึง ผลรวมของคะแนนความคิดเห็นของผู้เชี่ยวชาญ

N หมายถึง จำนวนผู้เชี่ยวชาญโดยกำหนดเกณฑ์ในการคัดเลือกตั้งแต่ 0.60 ขึ้นไป พบว่าทุกข้ออยู่ในเกณฑ์ที่กำหนด โดยมีค่าอยู่ระหว่าง 0.60 ถึง 1.00

5.1.5 ปรับปรุงแบบสอบถามให้มีลักษณะเป็นแบบมาตราส่วนประมาณค่า (Rating Scale) แบบลิเคอร์ทโดยกำหนดความเหมาะสมของข้อคำถามไว้ 5 ระดับ ดังนี้

ระดับ 5 หมายถึง ข้อคำถามมีความเหมาะสมมากที่สุด

ระดับ 4 หมายถึง ข้อคำถามมีความเหมาะสมมาก

ระดับ 3 หมายถึง ข้อคำถามมีความเหมาะสมปานกลาง

ระดับ 2 หมายถึง ข้อคำถามมีความเหมาะสมน้อย

ระดับ 1 หมายถึง ข้อคำถามมีความเหมาะสมน้อยที่สุด

โดยกำหนดเกณฑ์ค่าเฉลี่ยความเหมาะสมตามความคิดเห็นของผู้เชี่ยวชาญ จำนวน 5 คน ในการวิจัยครั้งนี้คือค่าเฉลี่ยตั้งแต่ 3.50 ขึ้นไป (มาเรียม นิลพันธุ์, 2553, น. 247) โดยมีเกณฑ์แปลผลดังนี้

4.49 – 5.00 หมายถึง ข้อคำถามมีความเหมาะสมมากที่สุด

3.50 – 4.49 หมายถึง ข้อคำถามมีความเหมาะสมมาก

2.50 – 3.49 หมายถึง ข้อคำถามมีความเหมาะสมปานกลาง

1.50 – 2.49 หมายถึง ข้อคำถามมีความเหมาะสมน้อย

1.00 – 1.49 หมายถึง ข้อคำถามมีความเหมาะสมน้อยที่สุด

5.1.6 นำแบบสอบถามไปทดลองใช้ (Try out) กับกลุ่มผู้ให้ข้อมูลในสถานศึกษาที่ไม่ใช่กลุ่มตัวอย่าง จำนวน 6 โรงเรียน ๆ ละ 5 คน รวม 30 คน ดังนี้ 1) โรงเรียนหนองแสงวิทยาเสริม ตำบลศรีสมเด็จ อำเภอสมเด็จ จังหวัดกาฬสินธุ์ 2) โรงเรียนบ้านนาบอน ตำบลนาบอนอำเภอคำม่วง จังหวัดกาฬสินธุ์ 3) โรงเรียนหนองแวงวิทยานุกูล ตำบลหนองแวง อำเภอสมเด็จ จังหวัดกาฬสินธุ์ 4) โรงเรียนบ้านจันทร์เพ็ญ ตำบลจันทร์เพ็ญ อำเภอเต่างอย จังหวัดสกลนคร 5) โรงเรียนบ้านห้วยมุ่น ตำบลกกสะทอน อำเภอด่านซ้าย จังหวัดเลย และ 6) โรงเรียนบ้านหลุมข้าว ตำบลหลุมข้าว อำเภอโนนสูง จังหวัดนครราชสีมา

5.1.7 วิเคราะห์ข้อมูลโดยการหาค่าอำนาจจำแนก (Power of Discrimination) เพื่อตรวจสอบคุณภาพของแบบสอบถามโดยวิธีการหาค่าสัมประสิทธิ์สหสัมพันธ์ ระหว่างคะแนนรายข้อกับคะแนนรวม (Item Total Correlation) มีค่าอำนาจจำแนกทั้งฉบับ เท่ากับ 0.70 และหาค่าความเชื่อมั่น (Reliability) ของแบบสอบถาม โดยการหาค่าสัมประสิทธิ์แอลฟ่าของคอนบราค (Cronbach’s alpha co-efficient) โดยกำหนดเกณฑ์ ตั้งแต่ 0.60 ขึ้นไป พบว่า ค่าความเชื่อมั่นของแบบสอบถามรายข้อ อยู่ระหว่าง 0.60 ถึง 1.00

5.1.8 จัดทำแบบสอบถามฉบับสมบูรณ์

5.2 แบบบันทึกการศึกษาพหุกรณีและแบบสัมภาษณ์กึ่งโครงสร้าง โดยผู้วิจัยดำเนินการ ตามขั้นตอน ดังนี้

5.2.1 ศึกษาเอกสารเกี่ยวกับหลักการสร้างแบบบันทึกการศึกษาพหุกรณีและแบบสัมภาษณ์กึ่งโครงสร้างเพื่อนำมากำหนดเป็นกรอบในการสร้างเครื่องมือ

5.2.2 สร้างแบบบันทึกการศึกษาพหุกรณีและแบบสัมภาษณ์กึ่งโครงสร้างตามองค์ประกอบของรูปแบบที่ได้จากการสังเคราะห์

5.2.3 นำแบบบันทึกการศึกษาพหุกรณีและแบบสัมภาษณ์กึ่งโครงสร้าง ที่สร้างขึ้นเสนอต่ออาจารย์ที่ปรึกษาวิทยานิพนธ์เพื่อตรวจสอบความถูกต้องและนำไปปรับปรุงแก้ไข

5.2.4 จัดทำแบบบันทึกการศึกษาพหุกรณีและแบบสัมภาษณ์กึ่งโครงสร้างฉบับสมบูรณ์

**6. การวิเคราะห์ข้อมูล**

6.1 วิเคราะห์ข้อมูลจากแบบสอบถาม โดยการวิเคราะห์ค่าความถี่ ร้อยละ ค่าเฉลี่ย ส่วนเบี่ยงเบนมาตรฐาน และค่าดัชนีความต้องการจำเป็น (PNImodified)

6.2 วิเคราะห์ข้อมูลจากแบบบันทึกการศึกษาพหุกรณีและแบบสัมภาษณ์กึ่งโครงสร้าง โดยการวิเคราะห์เชิงเนื้อหา (Content Analysis)

**7. ผลที่คาดว่าจะได้รับ**

7.1 ข้อมูลเชิงปริมาณ ได้แก่ ค่าเฉลี่ยสภาพปัจจุบัน สภาพที่พึงประสงค์ และค่าดัชนีความต้องการจำเป็นในการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

7.2 องค์ประกอบของรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

7.3 ร่างรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

**ระยะที่ 2 การพัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ**

**1. วัตถุประสงค์ทั่วไป**

เพื่อพัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

**2. วัตถุประสงค์เฉพาะ**

2.1 เพื่อประเมินความเป็นประโยชน์ ความเป็นไปได้ในทางปฏิบัติ ความถูกต้อง และความเหมาะสมของร่างรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

2.2 เพื่อตรวจสอบและยืนยันรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

**3. กลุ่มเป้าหมาย**

3.1 กลุ่มเป้าหมายสำหรับการประเมินรูปแบบได้แก่ ผู้เชี่ยวชาญจำนวน 9 คน ได้มาจากการเลือกตัวอย่างแบบเจาะจง(Purposive Sampling) ประกอบด้วย 1)ผู้บริหารสำนักงานเขตพื้นที่การศึกษา จำนวน 2 คน 2)ผู้บริหารสถานศึกษาที่เป็นศูนย์การเรียนรู้ปรัชญาของเศรษฐกิจพอเพียง จำนวน 3 คน 3)ศึกษานิเทศก์ที่รับผิดชอบการบริหารจัดการเรียนรู้ตามหลักปรัชญาของเศรษฐกิจพอเพียง จำนวน 2 คน และ 4)นักวิชาการเกษตรที่รับผิดชอบการบริหารจัดการเกษตรสมัยใหม่ จำนวน 2 คน

3.2 กลุ่มเป้าหมายสำหรับการตรวจสอบและยืนยันรูปแบบโดยการสัมมนาอิงผู้เชี่ยวชาญ (Connoisseurship) จำนวน 24 คน ประกอบด้วย 1) ผู้ทรงคุณวุฒิจากสถาบันอุดมศึกษา จำนวน 11 คน 2) ผู้บริหารระดับสูงที่รับผิดชอบการพัฒนาเกษตรสมัยใหม่ จำนวน 5 คน 3) ผู้บริหารสถานศึกษาที่เป็นศูนย์การเรียนรู้ปรัชญาของเศรษฐกิจพอเพียงจำนวน 5 คน และ 4) ศึกษานิเทศก์ที่รับผิดชอบด้านการบริหารจัดการเรียนรู้ตามหลักปรัชญาของเศรษฐกิจพอเพียง จำนวน 3 คน

**4. วิธีดำเนินการ**

4.1 กำหนดกรอบการประเมินรูปแบบ 4 ลักษณะ ได้แก่ ความเป็นประโยชน์ ความเป็นไปได้ในทางปฏิบัติ ความถูกต้อง และความเหมาะสม

4.2 ส่งร่างรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ ให้กลุ่มเป้าหมายประเมินเก็บรวบรวมแบบประเมินและวิเคราะห์ข้อมูล

4.3 ตรวจสอบและยืนยันรูปแบบโดยการสัมมนาอิงผู้เชี่ยวชาญ(Connoisseurship) เมื่อวันที่ 28 เมษายน พ.ศ.2560 ณ โรงแรม โกลด์เมาท์เทน วังน้ำเขียวรีสอร์ท ตำบลวังน้ำเขียว อำเภอวังน้ำเขียว จังหวัดนครราชสีมา เก็บรวบรวมแบบตรวจสอบรายการและวิเคราะห์ข้อมูล

**5. เครื่องมือและวิธีการสร้างเครื่องมือวิจัย**

5.1 แบบประเมินรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ ผู้วิจัยดำเนินการตามขั้นตอนดังนี้

5.1.2 ศึกษาวิธีการสร้างแบบประเมินจากเอกสารและงานวิจัยที่เกี่ยวข้อง

5.1.3 สร้างแบบประเมินรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

5.1.4 นำแบบประเมินที่สร้างขึ้นเสนอต่อที่ปรึกษาวิทยานิพนธ์เพื่อตรวจสอบความถูกต้องและนำไปปรับปรุงแก้ไข

5.1.5 นำแบบประเมินที่ปรับปรุงแก้ไขเสนอต่อผู้เชี่ยวชาญ จำนวน 5 คนซึ่งเป็นชุดเดียวกันกับแบบสอบถาม เพื่อหาความตรงเชิงเนื้อหา (Content Validity) โดยการหาค่าดัชนีความสอดคล้อง (Index of Congruence : IOC) โดยกำหนดเกณฑ์ในการคัดเลือกตั้งแต่ 0.60 ขึ้นไป พบว่าทุกข้ออยู่ในเกณฑ์ที่กำหนดโดยมีค่าอยู่ระหว่าง 0.60 ถึง 1.00

5.1.6 ปรับแบบประเมินให้เป็นแบบมาตราส่วนประมาณค่า (Rating Scale) แบบลิเคอร์ทและกำหนดลักษณะได้แก่ ความเป็นประโยชน์ ความเป็นไปได้ในการปฏิบัติ ความถูกต้อง และความเหมาะสมของข้อคำถามไว้ 5 ระดับ ดังนี้

ระดับ 5 หมายถึง ข้อคำถามมีลักษณะปรากฏระดับมากที่สุด

ระดับ 4 หมายถึง ข้อคำถามมีลักษณะปรากฏระดับมาก

ระดับ 3 หมายถึง ข้อคำถามมีลักษณะปรากฏระดับปานกลาง

ระดับ 2 หมายถึง ข้อคำถามมีลักษณะปรากฏระดับน้อย

ระดับ 1 หมายถึง ข้อคำถามมีลักษณะปรากฏระดับน้อยที่สุด

และกำหนดเกณฑ์ค่าเฉลี่ยความเหมาะสมตามความคิดเห็นของผู้เชี่ยวชาญในการวิจัยครั้งนี้คือค่าเฉลี่ยตั้งแต่ 3.50 ขึ้นไป (มาเรียม นิลพันธุ์, 2553, น. 247) โดยมีเกณฑ์การแปลผล ดังนี้

4.49 – 5.00 หมายถึง ข้อคำถามมีลักษณะปรากฏระดับมากที่สุด

3.50 – 4.49 หมายถึง ข้อคำถามมีลักษณะปรากฏระดับมาก

2.50 – 3.49 หมายถึง ข้อคำถามมีลักษณะปรากฏระดับปานกลาง

1.50 – 2.49 หมายถึง ข้อคำถามมีลักษณะปรากฏระดับน้อย

1.00 – 1.49 หมายถึง ข้อคำถามมีลักษณะปรากฏระดับน้อยที่สุด

5.1.7 นำแบบประเมินไปทดลองใช้ (Try out) กับกลุ่มผู้ให้ข้อมูลในสถานศึกษาที่ไม่ใช่กลุ่มตัวอย่าง จำนวน 6 โรงเรียน ๆ ละ 5 คน รวม 30 คน ซึ่งเป็นชุดเดียวกันกับแบบสอบถาม

5.1.8 วิเคราะห์ข้อมูลโดยการหาค่าสัมประสิทธิ์แอลฟ่าของคอนบราค (Cronbach’s alpha co-efficient) ของแบบประเมินทั้งฉบับมีค่าเท่ากับ 0.98

5.1.9 จัดทำแบบประเมินฉบับสมบูรณ์

5.2 แบบตรวจสอบรายการเพื่อยืนยันรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ โดยผู้วิจัยดำเนินการตามขั้นตอน ดังนี้

5.2.1 ศึกษาวิธีการสร้างแบบตรวจสอบรายการจากเอกสารและงานวิจัยที่เกี่ยวข้อง

5.2.2 สร้างแบบตรวจสอบรายการตามองค์ประกอบของรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

5.2.3 นำแบบตรวจสอบรายการที่สร้างขึ้นเสนอต่ออาจารย์ที่ปรึกษาวิทยานิพนธ์เพื่อตรวจสอบความถูกต้องและนำไปปรับปรุงแก้ไข

5.2.4 จัดทำแบบตรวจสอบรายการฉบับสมบูรณ์

**6. การวิเคราะห์ข้อมูล**

6.1 วิเคราะห์ข้อมูลจากแบบประเมินรูปแบบ โดยการวิเคราะห์ค่าความถี่ ร้อยละค่าเฉลี่ย และส่วนเบี่ยงเบนมาตรฐาน

6.2 วิเคราะห์ข้อมูลจากแบบตรวจสอบรายการ โดยการวิเคราะห์ค่าความถี่ ร้อยละและวิเคราะห์เชิงเนื้อหา (Content Analysis)

**7. ผลที่คาดว่าจะได้รับ**

7.1 ข้อมูลเชิงปริมาณค่าเฉลี่ยความเป็นประโยชน์ ความเป็นไปได้ในทางปฏิบัติ ความถูกต้องและความเหมาะสมของรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

7.2 รูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

**ระยะที่ 3 การประชาสัมพันธ์รูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ**

**1. วัตถุประสงค์ทั่วไป**

เพื่อประชุมชี้แจงรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

**2. วัตถุประสงค์เฉพาะ**

2.1 เพื่อประชาสัมพันธ์รูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ ไปขยายผลในสถานศึกษา

2.2 เพื่อประเมินความพึงพอใจที่มีต่อรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษาสังกัดสำนักงานคณะกรรมการการศึกษาขั้นพื้นฐานภาคตะวันออกเฉียงเหนือ

**3. กลุ่มเป้าหมาย**

กลุ่มเป้าหมาย ได้แก่ โรงเรียนบ้านกอกวิทยาคม ตำบลผาเสวย อำเภอสมเด็จ จังหวัดกาฬสินธุ์ ผู้ร่วมดำเนินการและให้ข้อมูล จำนวน 93 คน ประกอบด้วย 1) ผู้บริหารสถานศึกษาจำนวน 1 คน 2) ครู จำนวน 18 คน 3) กรรมการสถานศึกษาขั้นพื้นฐานจำนวน 14 คน 4) ผู้นำชุมชน จำนวน 5 คน และ 5) ผู้ปกครองนักเรียน จำนวน 55 คน

**4. วิธีดำเนินการ**

4.1 ศึกษาสภาพบริบทพื้นที่กลุ่มเป้าหมายการวิจัย

4.2 จัดทำโครงการประชาสัมพันธ์การพัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

4.3 จัดประชุมชี้แจงกรอบภาระงานตามกิจกรรมที่กำหนดในสถานศึกษาที่เปิดสอนทั้งระดับก่อนประถมศึกษา ระดับประถมศึกษาและระดับมัธยมศึกษาตอนต้นและเต็มใจสมัครเข้าร่วมโครงการ ระหว่างวันที่ 22 – 23 มิถุนายน พ.ศ.2560 ณ โรงเรียนบ้านกอกวิทยาคม ตำบลผาเสวย อำเภอสมเด็จ จังหวัดกาฬสินธุ์

4.4 ประเมินความพึงพอใจในการประชาสัมพันธ์ผลการพัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

**5. เครื่องมือและวิธีการสร้างเครื่องมือวิจัย**

5.1 แบบประเมินความพึงพอใจรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือผู้วิจัยดำเนินการตามขั้นตอนดังนี้

5.1.1 ศึกษาวิธีการสร้างแบบประเมินความพึงพอใจจากเอกสารและงานวิจัยที่เกี่ยวข้อง

5.1.2 สร้างแบบประเมินความพึงพอใจรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

5.1.3 นำแบบประเมินความพึงพอใจที่สร้างขึ้นเสนอต่ออาจารย์ที่ปรึกษาวิทยานิพนธ์เพื่อตรวจสอบความถูกต้องและนำไปปรับปรุงแก้ไข

5.1.4 นำแบบประเมินความพึงพอใจที่ปรับปรุงแก้ไขเสนอต่อผู้เชี่ยวชาญ จำนวน 5 คน ซึ่งเป็นชุดเดียวกันกับแบบสอบถาม เพื่อหาความตรงเชิงเนื้อหา (Content Validity) โดยการหาค่าดัชนีความสอดคล้อง (Index of Congruence: IOC) โดยกำหนดเกณฑ์ในการคัดเลือกตั้งแต่0.60 ขึ้นไปพบว่าทุกข้ออยู่ในเกณฑ์ที่กำหนดโดยมีค่าอยู่ระหว่าง 0.60 ถึง 1.00

5.1.5 ปรับแบบประเมินความพึงพอใจให้มีลักษณะเป็นแบบมาตราส่วนประมาณค่า (Rating Scale) แบบลิเคอร์ทและได้กำหนดความเหมาะสมของข้อคำถามไว้ 5 ระดับ ดังนี้

ระดับ 5 หมายถึง ข้อคำถามมีความพึงพอใจมากที่สุด

ระดับ 4 หมายถึง ข้อคำถามมีความพึงพอใจมาก

ระดับ 3 หมายถึง ข้อคำถามมีความพึงพอใจปานกลาง

ระดับ 2 หมายถึง ข้อคำถามมีความพึงพอใจน้อย

ระดับ 1 หมายถึง ข้อคำถามมีความพึงพอใจน้อยที่สุด

โดยกำหนดเกณฑ์ค่าเฉลี่ยความเหมาะสมตามความคิดเห็นของผู้เชี่ยวชาญในการวิจัยครั้งนี้คือค่าเฉลี่ยความคิดเห็นของผู้เชี่ยวชาญตั้งแต่ 3.50 ขึ้นไป (มาเรียม นิลพันธุ์, 2553, น. 247) โดยมีการแปลความหมายดังนี้

4.49 – 5.00 หมายถึง ข้อคำถามมีความพึงพอใจมากที่สุด

3.50 – 4.49 หมายถึง ข้อคำถามมีความพึงพอใจมาก

2.50 – 3.49 หมายถึง ข้อคำถามมีความพึงพอใจปานกลาง

1.50 – 2.49 หมายถึง ข้อคำถามมีความพึงพอใจน้อย

1.00 – 1.49 หมายถึง ข้อคำถามมีความพึงพอใจน้อยที่สุด

5.1.6 นำแบบประเมินความพึงพอใจไปทดลองใช้ (Try Out) กับกลุ่มผู้ให้ข้อมูลในสถานศึกษาที่ไม่ใช่กลุ่มตัวอย่าง จำนวน 6 โรงเรียนๆ ละ 5 คน รวม 30 คน ซึ่งเป็นชุดเดียวกันกับแบบสอบถาม

5.1.7 วิเคราะห์ข้อมูลโดยการหาค่าสัมประสิทธิ์แอลฟ่าของคอนบราค (Cronbach’s alpha co-efficient) ของแบบประเมินทั้งฉบับมีค่าเท่ากับ 0.96

5.1.8 จัดทำแบบประเมินความพึงพอใจ ฉบับสมบูรณ์

**6. การวิเคราะห์ข้อมูล**

วิเคราะห์ข้อมูลจากแบบประเมินความพึงพอใจ โดยการวิเคราะห์ข้อมูลค่าเฉลี่ยและส่วนเบี่ยงเบนมาตรฐาน

**7. ผลที่คาดว่าจะได้รับ**

ข้อมูลเชิงปริมาณค่าเฉลี่ยความพึงพอใจการขยายผลการพัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ

กล่าวโดยสรุปภาพรวมการวิจัย เรื่อง การพัฒนารูปแบบการมีส่วนร่วมของชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ ในครั้งนี้ผู้วิจัยสามารถสรุปเป็นขั้นตอนการวิจัยและปฏิทินปฏิบัติการวิจัยได้ ดังนี้

**ตารางที่ 3.1**

*สรุปขั้นตอนการวิจัย เรื่องการพัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการการศึกษาขั้นพื้นฐาน ภาคตะวันออกเฉียงเหนือ*

| คำถาม  การวิจัย | ขั้นตอน  การวิจัย | วัตถุประสงค์  การวิจัย | วิธี  ดำเนินการ | เครื่องมือ | การวิเคราะห์  ข้อมูล | ผลที่คาด  ว่าจะได้รับ |
| --- | --- | --- | --- | --- | --- | --- |
| 1. สภาพปัจจุบัน สภาพที่พึงประสงค์และความต้องการจำเป็นของการมีส่วนร่วมกับชุมชนอยู่ในระดับใด | ระยะที่ 1 การศึกษาสภาพปัจจุบัน สภาพที่พึงประสงค์และความต้องการจำเป็น | เพื่อศึกษาสภาพปัจจุบันสภาพที่พึงประสงค์และความต้องการจำเป็นของการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ | 1. ศึกษาเอกสารงานวิจัยและสังเคราะห์ตัวแปรที่เกี่ยวข้อง  2. สำรวจสภาพปัจจุบันสภาพที่พึงประสงค์และความต้องการจำเป็น จากกลุ่มตัวอย่าง  3. ศึกษาพหุกรณีหน่วยงานที่มีการปฏิบัติที่เป็นเลิศ (Best Practice)  4. สัมภาษณ์เชิงลึก (In-depth Interview)ผู้ทรงคุณวุฒิ โดยใช้เทคนิคแบบบอกต่อ(Snowball Sampling)  5. สรุปและจัดทำร่างรูปแบบ | 1.แบบสอบถาม  2. แบบบันทึกการศึกษาพหุกรณี  3. แบบสัมภาษณ์กึ่งโครงสร้าง | 1. ค่าความถี่ ร้อยละ ค่าเฉลี่ย ส่วนเบี่ยงเบนมาตรฐาน และค่าดัชนีความต้องการจำเป็น (PNImodified)  2. วิเคราะห์เชิงเนื้อหา (Content Analysis) | 1. ข้อมูลเชิงปริมาณ  2.องค์ประกอบของรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่  3. ร่างรูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ |

*(ต่อ)*

103

**ตารางที่ 3.1**(ต่อ)

104

| คำถาม  การวิจัย | ขั้นตอน  การวิจัย | วัตถุประสงค์  การวิจัย | วิธี  ดำเนินการ | เครื่องมือ | การวิเคราะห์  ข้อมูล | ผลที่คาด  ว่าจะได้รับ |
| --- | --- | --- | --- | --- | --- | --- |
| 2. รูปแบบการมีส่วนร่วมกับชุมชน มีลักษณะเป็นอย่างไร | ระยะที่ 2 การพัฒนารูปแบบ | เพื่อพัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ | 1.กำหนดกรอบการประเมินรูปแบบ  2. ประเมินและปรับปรุงรูปแบบ  3.ตรวจสอบและยืนยันรูปแบบ | 1. แบบประเมินรูปแบบ  2. แบบตรวจสอบรายการ | 1.วิเคราะห์ค่าความถี่ร้อยละค่าเฉลี่ย และส่วนเบี่ยงเบนมาตรฐาน  2. วิเคราะห์เชิงเนื้อหา (Content Analysis) | 1. ข้อมูลเชิงปริมาณ  2. รูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ |
| 3. ผลการประชาสัมพันธ์รูปแบบการมีความพึงพอใจมากน้อยเพียงใด | ระยะที่ 3 การประชาสัมพันธ์รูปแบบ | เพื่อประชาสัมพันธ์รูปแบบการมีส่วนร่วมกับชุมชน เพื่อส่งเสริมทักษะชีวิตและอาชีพเกษตรสมัยใหม่ | 1. ศึกษาสภาพบริบทพื้นที่วิจัย  2. จัดทำคู่มือรูปแบบและโครงการประชาสัมพันธ์การใช้รูปแบบ  3. จัดประชุมเชิงปฏิบัติการตามกิจกรรมที่กำหนด  4. ประเมินความพึงพอใจในประชาสัมพันธ์การพัฒนารูปแบบ | แบบประเมินความพึงพอใจ | วิเคราะห์ค่าความถี่ ร้อยละค่าเฉลี่ย และส่วนเบี่ยงเบนมาตรฐาน | ข้อมูลเชิงปริมาณ |

**ตารางที่ 3.2**

**ตารางที่ 3.2**

*ปฏิทินปฏิบัติการวิจัยเรื่องการพัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษา สังกัดสำนักงานคณะกรรมการ*การศึกษาขั้นพื้นฐาน

ภาคตะวันออกเฉียงเหนือ

*ปฏิทินปฏิบัติการวิจัยเรื่องการพัฒนารูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษาสังกัดสำนักงานคณะกรรมการ*การศึกษาขั้นพื้นฐาน ภาคตะวันออกเฉียงเหนือ

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ขั้นตอนการวิจัย | ระยะเวลา | | | | | | | | | | | | | |
| ปี2559 | | | | | | ปี 2560 | | | | | | | |
| ก.ค. | ส.ค. | ก.ย. | ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. |
| ระยะที่1การศึกษาสภาพปัจจุบัน สภาพที่พึงประสงค์และความต้องการจำเป็น  1. ศึกษาเอกสาร งานวิจัยและสังเคราะห์ตัวแปรที่เกี่ยวข้อง  2. สำรวจสภาพปัจจุบัน สภาพที่พึงประสงค์และความต้องการจำเป็น จากกลุ่มตัวอย่าง  3. ศึกษาพหุกรณีหน่วยงานที่มีการปฏิบัติที่เป็นเลิศ (BestPractice)  4. สัมภาษณ์เชิงลึก (In-depth Interview) ผู้ทรงคุณวุฒิ โดยใช้เทคนิคแบบบอกต่อ (Snowball Sampling)  5. สรุปและจัดทำร่างรูปแบบ |  |  |  |  |  |  |  |  |  |  |  |  |  |  |
| ระยะที่ 2 การพัฒนารูปแบบ  1. กำหนดกรอบการประเมินรูปแบบ 4 ด้าน คือ ความเป็นประโยชน์ ความเป็นไปได้ในทางปฏิบัติ ความถูกต้องและความเหมาะสม  2. ประเมินและปรับปรุงรูปแบบโดยผู้เชี่ยวชาญ  3. ตรวจสอบและยืนยันรูปแบบโดยการสัมมนาอิงผู้เชี่ยวชาญ (Connoisseurship) |  |  |  |  |  |  |  |  |  |  |  |  |  |  |
| ระยะที่ 3 การประชาสัมพันธ์รูปแบบ  1. ศึกษาสภาพบริบทพื้นที่วิจัย  2. จัดทำคู่มือรูปแบบและโครงการขยายผลการพัฒนารูปแบบ  3. จัดประชุมเชิงปฏิบัติการตามกิจกรรมที่กำหนด  4. ประเมินความพึงพอใจในการขยายผลการพัฒนารูปแบบ  5. เผยแพร่รูปแบบการมีส่วนร่วมกับชุมชนเพื่อส่งเสริมทักษะชีวิตและอาชีพเกษตรสมัยใหม่ของสถานศึกษาสังกัดสำนักงานคณะกรรมการการศึกษาขั้นพื้นฐานภาคตะวันออกเฉียงเหนือ |  |  |  |  |  |  |  |  |  |  |  |  |  |  |